S 2 (sukellusvene)

S-2 (aiemmin N-2) oli Neuvostoliiton laivaston Stalinets-luokan sukellusvene (sarja IX).

Valmistus 

Alus tilattiin Leningradista Itämeren telakalta, missä köli laskettiin 31. joulukuuta 1934. Alus laskettiin vesille 21. joulukuuta 1935 ja otettiin palvelukseen 23. syyskuuta 1936.

Palvelus 
Lokakuussa 1939 alus oli sijoitettuna Tallinnaan 1. sukellusveneprikaatin 13. divisioonaan, jonka muut alukset olivat S-1 ja S-3. Alus upposi 3. tammikuuta 1940 talvisodassa ajettuaan miinalaiva Louhen laskemaan miinoitteeseen Märketin lähistöllä. Märketin majakanvartija J. A. Eckerman näki sukellusveneen ja sen hävittyä näkyvistä kuuli räjähdyksen. Turmassa kuoli aluksen 50-henkinen miehistö. Ruotsalaisten arkistolähteiden mukaan alus upposi Ruotsin vesillä ruotsalaisten miinaan.

Ahvenanmaalais-ruotsalainen sukellusryhmä kertoi 9. kesäkuuta 2009 Ålandstidningenin mukaan löytäneensä hylyn Ruotsin ja Suomen aluevesirajan tuntumasta Ahvenanmereltä.

Lähteet

Viitteet

Aiheesta muualla
S-2 Uboat.net-sivustolla
Artikkeli hylyn löytämisestä Ylen uutisissa
Kuvia hylystä, Aftonbladet 9.6.2009. 

Itämeren hylyt
Stalinets-luokan sukellusveneet
Neuvostoliittolaiset toisen maailmansodan sukellusveneet